AlexejDobrolubov/national_council_slovak_2010 huggingface dataset:
49. schôdza NR SR - 5.deň - B. popoludní
Dátum: 2026-04-21
Poslanec: Pročko, Jozef 
Druh vystúpenia: Vystúpenie s faktickou poznámkou

94. Ďakujem, no budem reagovať len a len na vás. Predložili zákon a vy ste jasne definovali, prečo nechcete alebo prečo vám vadí tento zákon. Vystupovali ste presne k tomuto zákonu. Hovorili ste, čo tu posplietali, čo tu robia a čo tu robili, prečo je nie dobré predĺžiť to volebné obdobie. Hovorili ste to veľmi, veľmi jasne, ale nechcú to počúvať. Preto vás Žiga prerušil. Preto povedal, že toto, čo hovoríte, venujte sa zákonu. Veď vy ste sa tomu zákonu venovali. Toto je tak odporné. Ráno tu vystúpil Šutaj Eštok a mimo úplne rozprával počas záverečnej reči. Ani jeden jedinýkrát ho počas tých jeho blábolov, keď pospomínal ešte aj Šimečkovu matku, nikto neprerušil. Toto je vedenie schôdze? Odporné, nechutné. Buďte spravodliví, pán Žiga. Naozaj ste hovorili absolútne k zákonu. Tam ste spomínali Chmelára, že mu vadí, že nie je prezident váš prezident, no nie je ani môj prezident. No nie je to môj prezident, ale to hovorí aj Migaľ, že je to prezident, ktorý stále ovláda progres..., teda, pardon, ospravedlňujem sa, ktorý ovláda, prepáčte, prezident, ktorý ovláda, ktorý ovláda HLAS. Tak prepáčte, fakt ma to rozčúlilo. Keby ste videli, čo tu teraz predvádzal Kalivoda, tamto s tým, ja neviem, ten starosta, keď ste povedali a pochválili vás, tak yes, yes . Veď keď vystúpi od nich niekto, tak Bartek si ide nohy zlámať a pochlebujú si jeden druhému. Tak sa správajte normálne. Správajte sa všetci naozaj tak, ako, ako, ako chcete, aby sa iní správali. Pán Žiga, naozaj toto, čo ste teraz predviedli, tak to nie je k tomu, čo vy tu chodíte popred a tvárite sa ako milý a chrumkavý človiečik, rozprávala úplne jasne k zákonu. Boli ste perfektná.
49. schôdza NR SR - 5.deň - B. popoludní
Dátum: 2026-04-21
Poslanec: Pročko, Jozef 
Druh vystúpenia: Vystúpenie s faktickou poznámkou

86. Viete, pán Dej, vy určite, vám budú niektorí hovoriť, že sa tomu nerozumiete a že hejtujete a popritom si robia volebnú kampaň, omieľajú tu Košice vkuse, takže nič si z toho nerobte. Takto vyzerá smerohlasácka volebná kampaň. Košice sa spomenú ešte aj pri tom, že sa bude rozdávať tuná toaletný papier a my ho rozdávame, ten toaletný papier, najlepšie. Predstavte si tlačovku, pán kolega Dej, kde vystúpi Fico a spýtajú sa ho novinári, pán Fico, prečo to predlžujete? No viete, my sme tri roky potrebovali naprávať krivdy z predchádzajúcej vlády. My sme tri roky potrebovali naprávať zákony, ktoré nám posielali do basy našich ľudí. My sme tu tri roky museli riešiť Gašpara a jeho prečiny. A štvrtý rok čo ste robili? No štvrtý rok vlastne sme konečne začali riešiť veci, ale keďže sa nepodarili, tak potrebujeme ešte piaty rok. A piaty rok budete robiť čo? Spýta sa novinár. No tak ten piaty rok budeme pripravovať stratégiu na tých ďalších päť rokov. 86-2 Strašné, nepotrebné, zákon, ktorý nijako nepomôže ľuďom, ale pomôže politicky naozaj nominantom strany, ktorí budú opäť dostávať od vládnych činiteľov ešte väčšie dotácie, ešte viac dotácií, ale len preto, lebo sú stranícki činitelia. Spomenuli ste tam toho Huliaka a mne sa strašne páči, ako Huliak teraz rozpráva, pretože on si tiež robí politickú kampaň, že ako on nikdy nehlasuje, ako strana Vidieka, oni vlastne prišli z, od hocijakých iných strán, pomáhajú Slovensku. No Huliak vždy hlasoval za nezmysly a určite budú za tieto nezmysly hlasovať ďalej.
49. schôdza NR SR - 5.deň - B. popoludní
Dátum: 2026-04-21
Poslanec: Pročko, Jozef 
Druh vystúpenia: Vystúpenie s faktickou poznámkou

62. No ja som hlboko presvedčený tiež, že peňazí je dosť. Ten výberčí daní ako v tej rozprávke čo chodil a - zaplatil si už dane, zaplatil si už dane? - dáva do tej pokladnice naozaj od každého jedného občana, od každého jedného podnikateľa dosť peňazí, no povedal by som, že hojne. Ale ten, ktorý má kľúč od tej pokladnice, ju má večne otvorenú a rozdáva tým, ktorí si to nezaslúžia, ale ktorým je zaviazaný. No a to presne súvisí aj s tým, že ste povedali, že na požiarnu zbrojnicu dali milión, a nemajú požiarnikov, a je to podľa vás neproporčné, to znamená, že to nie je v súlade. Ale to je absolútne v súlade aj s týmto zákonom. Proporčne chcú predĺžiť volebné obdobie, aby počas toho volebného obdobia mohli takto míňať naše peniaze. Neefektívne, samozrejme, lebo ak dám do obce, ktorá, kde starosta mi je zaviazaný, teda som mu zaviazaný, dám mu tam jeden milión eur, aby mal požiarnu zbrojnicu, ale požiarnikov nemá. Čiže oni tento zákon robia proporčne k tomu, čo konajú. A konajú kšefty. Konajú rozkrádanie tejto republiky. A málo, štyri roky je málo. Takže poďme na to, dajme si päť rokov. Vy ste boli osobný. Ja by som chcel, aby vystúpil ešte pán Ferenčák, lebo ten je taký super a nech sa ešte nejaké veci tu dozvieme. Takže, pán Ferenčák, verím, že sa prihlásite do rozpravy. Držím vám palce.
49. schôdza NR SR - 5.deň - B. popoludní
Dátum: 2026-04-21
Poslanec: Pročko, Jozef 
Druh vystúpenia: Vystúpenie s faktickou poznámkou

48. V dôvodovej správe napísali predkladatelia, že súčasná dĺžka volebného obdobia vytvára objektívny nesúlad medzi politickým mandátom volených predstaviteľov a cyklom strategického riadenia územného rozvoja, čo v praxi vedie k diskontinuite rozhodovania, oneskoreniam v realizácii projektov a znižovaniu efektívnosti verejných investícií. Ale viete, čo ste mali napísať? Súčasná dĺžka volebného obdobia nám nevytvára dostatočný priestor na to, aby sme mohli ešte rok navyše rabovať, aby sme mohli rok navyše kšeftovať, aby sme rok navyše mohli brať ľuďom dane a rozdávať ich našim ľuďom, preto je veľmi dôležité pre našu stranu, aby ešte rok vládla a rok sme mohli robiť to, čo škodí Slovensku. Takáto je pravda.
49. schôdza NR SR - 5.deň - A. dopoludnia
Dátum: 2026-04-21
Poslanec: Pročko, Jozef 
Druh vystúpenia: Vystúpenie s faktickou poznámkou

103. Ja len chcem povedať, že to bolo výborné vystúpenie. Naozaj pravdivé vystúpenie, ako už moji niektorí predrečníci hovorili, plné emócie, ale emócie spravodlivej, lebo toto, čo robia, to nemá so spravodlivosťou nič spoločné. Bolo to výborné.
49. schôdza NR SR - 5.deň - A. dopoludnia
Dátum: 2026-04-21
Poslanec: Pročko, Jozef 
Druh vystúpenia: Vystúpenie s faktickou poznámkou

87. Tak vieš, keď pomôžeš rodinám a dáš im peniaze, tak na ekonomiku to má naozaj veľmi dobrý vplyv, pretože tie peniaze tie rodiny míňajú, to sú peniaze, ktoré rodiny míňajú hneď na šatstvo, na jedlo pre deti, je to naozaj rýchly spotrebný finančný, finančná pomoc. To je prvá vec. Druhá vec je naozaj tá sociálna, ten sociálny efekt. Veď tie rodiny, keď dostanú tie peniaze, tak tá stabilita sociálna, to, že naozaj sa tej rodine lepšie dýcha, tak to má lepší vplyv na to sociálne prostredie tej rodiny. Tá rodina lepšie funguje, tie vzťahy v rodine sú lepšie. No a, samozrejme, ten demografický vplyv, že, že keď tá rodina dostane peniaze, ten vplyv, tak tí rodičia si teda nepovedia, že - no budem mať ešte jedno dieťa, lebo budeme, budeme opatrní. To má čiste naozaj pomáhať ľuďom, je nielen to, že to je morálne, že každá politická strana by mala mať vo svojom programe to, že ideme pomáhať ľuďom, každá politická strana by mala mať, že pomôžeme tým ľuďom. Ale keď mi ekonómovia z našej priateľskej opozičnej strany ako pán Viskupič tu povedal, že ako to ničí Slovensko, ako to nepomáha Slovensku, ako my ničíme Slovensko, no tak keď nebudeme kradnúť, keď nebudeme kšeftovať, keď budeme, naozaj nebudeme predražovať štátne zákazky, budeme vyberať dobré dane, tak máme na to. Ja napríklad som nepochopil naozaj správanie niektorých mojich opozičných poslancov, ktorí to nepodporili. Čo nemáte deti? Pre mňa je prvoradé naozaj to, aby sa mali dobre rodiny a nie podnikatelia bohatí, ako je, ako nebudem menovať radšej. Takže ja som veľmi rád, že sme pomohli, pretože sme pomohli aj ekonomike.
49. schôdza NR SR - 5.deň - A. dopoludnia
Dátum: 2026-04-21
Poslanec: Pročko, Jozef 
Druh vystúpenia: Vystúpenie s faktickou poznámkou

79. Vox populi, vox Dei, to stále hovorím. A ja som rád, že nás sledujú občania. Prišla mi správa: "Pán Pročko, toto je čistý výsmech do očí všetkým normálnym ľuďom. Pred voľbami plné ústa sľubov, nič sa rušiť nebude, rodiny budú chránené, pomoc zostane zachovaná. A čo spravili hneď, ako sa dostali k moci? Zobrali mi rodičovský príspevok, okradli prídavky, okresali prídavky na deti a ešte mi bez hanby zdvihli poplatky aj dane. Toto má byť tá ich pomoc? Toto má byť starostlivosť o rodiny? Človek drie, snaží sa zabezpečiť deťom normálny život a štát ho namiesto podpory len viac a viac dusí. Každý mesiac je to horšie, menej peňazí, viac výdavkov a nulová istota, čo zase zrušia nabudúce. Viete, najviac ma štve tá neuveriteľná drzosť klamať rovno ľuďom do očí. Sľubovali nám stabilitu a namiesto toho priniesli chaos a zdieranie. A kde sú teraz, kde sú tie ich veľké reči o podpore rodín? Ticho, absolútne ticho. Toto nie je len sklamanie pre mňa a pre mnohých mojich známych, toto je podraz na obyčajných ľudí. Ak si myslia, že si to nikto nevšimne a všetko im prejde, tak sa sakramentsky mýlia." Naozaj vox populi, vox Dei. V tých vašich bublinách vám vaši voliči píšu, akí ste krásni, skvelí, akí ste jedineční, akí ste fantastickí. V tých vašich bublinách, v ktorých uverejňujete rôzne tie nezmysly o tom, ako pomáhate ľuďom, tak tých vašich voličov ste oklamali, ale ako tu minule rozprával niekto, že nás nevolilo 80 % ľudí. No viete, vás nevolí 84 % ľudí a musím vám povedať, že vás 84 % ľudí nechce, nechce. Ako máte svojich verných voličov, ktorým vymývate hlavy svojimi nezmyslami, ale normálni, slušní ľudia vedia, čo ste spravili, ako ste národ oklamali a ako slušným ľuďom beriete peniaze a dávate ich svojim oligarchom. (Potlesk.)
49. schôdza NR SR - 5.deň - A. dopoludnia
Dátum: 2026-04-21
Poslanec: Pročko, Jozef 
Druh vystúpenia: Vystúpenie s faktickou poznámkou

57. Ďakujem veľmi pekne. No veľmi pekne si poukázal hlavne na, hlavne na, sekunda, vzadu riešia kádeháci s našimi pomoc, takže určite dajú, dám vám vedieť určite. Dobre, budem hovoriť, ale ma to trošku vyrušuje. Takže, priatelia, je to naozaj veľmi, veľmi krásne, keď poslanci a vládni predstavitelia SMER-u hovoria o pomoci. Pred voľbami rozprávajú, že budú lacnejšie potraviny, pred voľbami rozprávajú, že nebudú brať vymoženosti, ktoré sme ľuďom dali my, tak po voľbách urobia presný opak. A ja sa pýtam ľudí. Povedzte mi, kto z vás veril Robertovi Ficovi, Petrovi Pellegrinimu, že vám budú pomáhať? Voliči SMER-u, verili ste im? A pomohli vám? V čom vám pomohli? Čo, čo vám priniesli? Povedzte mi jednu jedinú vec, ktorá pomohla. Jednu jedinú vec. Čo urobili? Zobrali všetky výhody, všetky bonusy, ktoré sme im dali. Ďakujem veľmi pekne.
49. schôdza NR SR - 5.deň - A. dopoludnia
Dátum: 2026-04-21
Poslanec: Pročko, Jozef 
Druh vystúpenia: Vystúpenie s faktickou poznámkou

38. Ďakujem veľmi pekne. Ja si naozaj myslím, že podporiť akýkoľvek zákon, ktorý pomáha ľuďom, je správne. Prišiel pán Ledecký zo SaS a ja verím, že ten zákon podporí, pretože aj ja sledujem jeho prácu, to, čo on robí so sociálne odkázanými a slabými ľuďmi, tak som naozaj hlboko presvedčený, že aj on podporí tento, tento zákon. Viete, od začiatku volebného obdobia sme dostali zákony od vládnej koalície, ktoré im zmierňovali amnestie, ktoré dávali Gašparovi možnosť, aby nebol súdený, ktoré dávali možnosť, aby Šutaj Eštok nemusel pozerať do svojej elektronickej schránky, ale povedzte mi, koľko zákonov tu priniesli vládni činitelia alebo poslanci, alebo ich výkonní práporčíci pre prospech ľudí? Povedzte mi, koľko? Keď sa Jarjabka spytovali, že aký zákon priniesla vládna koalícia pre prospech ľudí, tak viete, čo povedal? Rokovací poriadok, rokovací poriadok pre prospech ľudí. Ja som naozaj, keď som to počul, tak som sa len tak zamyslel, že kam sa to títo ľudia dostali. Chvália sa pomocou na svojich facebookových stránkach, vypisujú o tom, ako idú pomáhať ľuďom, a keď majú zahlasovať za zákon, ktorý naozaj pomáha ľuďom, tak im tam hore Michelko a ďalšia partia ukáže palec dole a oni hlasujú proti, proti zákonom, ktoré pomáhajú ľuďom. Ďakujem.
49. schôdza NR SR - 5.deň - A. dopoludnia
Dátum: 2026-04-21
Poslanec: Pročko, Jozef 
Druh vystúpenia: Vystúpenie s faktickou poznámkou

18. Ďakujem veľmi pekne. Pani poslankyňa, môžete im ukázať akékoľvek dôkazy, bolo tu aj, bol tu únos Vietnamca a, ktorého uniesol Kaliňák a celá tá partička, Nemci dokázali, že to bol únos. U nás sa to nevyšetrilo. Tuná je jasný dôkaz toho, že zrazu prepustil pred voľbami maďarský premiér dvetisíc prevádzačov, zrazu sem začali prúdiť migranti. zrazu sa tam objavil Fico so svojou bandou a začali vrieskať na hraniciach, zrazu, zrazu zmizli. A im je to jedno. Viete, určite budete počúvať, ako vám rozprávajú, že aj v Rimavskej Sobote sa ľudia báli tých migrantov, ktorých tu navozil Ódor a Fico. No jasné, že sa ich báli. Samozrejme, že sa ich báli ľudia. Ale to je hanba, že to dovolili, že takto ohrozili republiku! Pred voľbami, jak to mali vyšetrovať, ty brďo, to bolo neskutočné. A čo spravili pre mňa ako úplne, že také, že čo mne zastávalo naozaj, tak to bolo to, že sa tam fakt postavil v tom oblečíku ten Šutajko Eštočko, v tom, taký ten metrosexuálny oblečík si dal a povedal, že my teraz dáme... (Prerušenie vystúpenia predsedajúcim.) Danko, Andrej, podpredseda NR SR Prosím vás, pán poslanec. Pročko, Jozef, poslanec NR SR Čo? Danko, Andrej, podpredseda NR SR Nebuďte osobný a vyjadrujte sa a nevystupujte sprosto. Pročko, Jozef, poslanec NR SR To rozpráva ten, čo tu rozprával o tričkách a o smrade, ktorý je voňavý, tak ukľudnite sa. Danko, Andrej, podpredseda NR SR Dneska vidím, že máte nový oblek. Chválim vás, pokračujte Pročko, Jozef, poslanec NR SR Ste triezvy dneska? Výborne, aj ja vás chválim. Takže predstavte si naozaj, že v tej situácii, v tej situácii sa tam postavil v tom metrosexuálnom obleku Šutaj Eštok a zrazu zmizli. Je to odporné svinstvo, čo ste urobili. A Hazucha, keď to nevidí, ktorý tu rozpráva o tom, že to je vlastne nič, ste len obyčajní farizeji a odporní, hnusní, ale fakt hnusní ľudia, ktorí sem naviezli migrantov, aby ste vyhrali voľby. Dostanete to, čo si... (Prerušenie vystúpenia časomerom.)
52. schôdza NR SR - 14.deň - A. dopoludnia
Dátum: 2026-06-15
Poslanec: Szabóová, Andrea 
Druh vystúpenia: Vystúpenie s faktickou poznámkou

Predseda. Pán Lackovič, tvárite sa ako odborník na samosprávu, ale veď vy ste nemali pod kontrolou ani svoju vlastnú obec. Keďže po vašom odchode sa zistilo, že chýba 600 000 €, takže zjavne ste to pod kontrolou nemali. Viete, ale celá táto rozprava by sa mala zaoberať tým, že jediným nositeľom moci v Slovenskej republike je občan, nie vláda, nie parlament, nie politické strany, ale občania. My nehovoríme o tom, že sa budú každých pár mesiacov konať voľby. Nehovoríme o tom, že sa zruší riadne volebné obdobie. Hovoríme iba o tom, že ak vláda zásadným spôsobom stratí dôveru ľudí, občania majú právo povedať, takto sme si výkon moci nepredstavovali a chceme rozhodovať znova. Preto považujem za paradoxné, že tí, ktorí sa neustále označujú za najväčších demokratov, dnes váhajú podporiť návrh, ktorý dáva viac práv priamo ľuďom. My v Hlase hovoríme jednoduchú vec, ľudia moc politikom dávajú a ľudia im ju musia vedieť aj zobrať.
52. schôdza NR SR - 11.deň - A. dopoludnia
Dátum: 2026-06-10
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

Si k slovu, k srdcu slová kolegu Štefunka. Ako zbytočne sa nemusíme v tomto, v tomto rýpať. Poviem už len posledný citát od Tomáša Julínka, bývalého ministra zdravotníctva Českej republiky, ktorý povedal, že zisk nie je sprosté slovo. Sprosté slovo je zadlžená nemocnica. Pán
52. schôdza NR SR - 11.deň - A. dopoludnia
Dátum: 2026-06-10
Poslanec: Szalay, Tomáš (SaS)
Druh vystúpenia: Vystúpenie v rozprave

Aby, aby náhodou sme nezostali v tom, že tu rozprávam veci, ktoré nie sú podložené. Keďže Marek Krajčí otvoril tému Renáty Blahovej, Peter Stachura v tom pokračoval, tak by som si dovolil k tej téme Gorila, ktorá tu nás traumatizuje možno 20 rokov. Vybrať tvrdenie, v spise Gorila sa spomína pán Michal Bláha. Pán Michal Bláha mal spolupracovníka, partnera v podnikaní, ktorý sa volal Vladimír Čečetka. A títo dvaja páni prišli za partnerom Penty Jaroslavom Haščákom v súvislosti s úverom od Slovenskej poisťovne vo výške 280 miliónov korún. Ten úver Penta čerpala. A Bláha s Čečetkom prišli za Haščákom podľa Gorily, podľa tých odposluchov a hovoria, že ak im Haščák nezaplatí, tak Penta bude mať v súvislosti s týmto úverom bližšie nešpecifikované problémy. V tomto prepise Gorily sa píše: Haščák sa vtedy v roku 1998 stretol s financmajstrami Demokratickej strany Čečetkom a Bláhom. Sedel tam Oskar Világi a Ernest Valko, ktorí chceli polovicu z uvedenej sumy, inak bude mať Penta problémy. Haščák to odmietol. Toto sa píše v Gorile. Renáta Blahová nie je nezávislý človek, ktorý nemá vzťah k zdravotníctvu a k finančným skupinám, ktoré v zdravotníctve pôsobia, má konflikt záujmov a tak je potrebné s týmto vedomím jej vyhlásenia, jej kroky interpretovať. Toto som chcel povedať na margo pani Renáty Blahovej. Nie je to téma, o ktorej rokujeme, ale hold, v diskusii sa toto tu objavilo, tak aby to zostalo vypovedané. Bol by som rád, keby ste sa v prípade, že sa chcete k tomuto, kolegovia, vyjadriť vo faktických poznámkach, aby ste zohľadnili toto tvrdenie z Gorily. Ak je Gorila pravdivá, tak je potom zrejme pravdivé aj toto tvrdenie. Vďaka.
52. schôdza NR SR - 11.deň - A. dopoludnia
Dátum: 2026-06-10
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

Vysvetlím, že prečo sa tu rozprávame o pani Blahovej. Rozprávame sa o nej preto, lebo v prvom príspevku v rozprave ju spomenul kolega Krajčí a ju celkom vychválil, tak sme sa k tomu potrebovali postaviť čelom. 1 % zisk pre zdravotné poisťovne je odmena za to, čo robia a ja osobne súčasné nastavenie kritizujem a nepovažujem ho za správne, pokiaľ viem, aj v predchádzajúcom volebnom období zástupcovia SaS mali s týmto ustanovením problém, pretože ten 1 % zisk je za nič. Nie je podmienený dosahovaním žiadnych kľúčových ukazovateľov zlepšenia dostupnosti, zlepšenia kvality, zlepšenia čakania na plánované výkony a podobne. A tým pádom nie je dostatočne motivujúci preto, aby sa náš zdravotný systém zlepšoval. Myslím si, že je potrebné podmieniť výplatu zisku dosahovaním nejakých verejných verejnoprospešných cieľov, až potom má zisk v tom zdravotníctve a v zdravotnom poistení ten potrebný zmysel. A samozrejme opakuješ to isté, čo tu opakujeme všetci. Poprosíme pána ministra, aby sa vyjadril k tej nominácii a vysvetlil, o čo sa tu, o čom sa tu vlastne rozprávame pri nominácii pána doktora Valenta, vďaka.
52. schôdza NR SR - 11.deň - A. dopoludnia
Dátum: 2026-06-10
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

Prihováram sa rovnako ako Janka Bito-Cigániková. Pán minister, prosím, keď poviete pár viet, možno získate aj viac hlasov pre pána Valenta a plne súhlasím s tým, že pani Blahová nerozumela zdravotníctvu, nerozumela poskytovaniu zdravotnej starostlivosti a Úrad pre dohľad nad zdravotnou starostlivosťou by poskytovaniu zdravotnej starostlivosti rozumieť mal. Audítorské skúsenosti alebo účtovnícke skúsenosti sú síce cenné a potrebné na Úrade pre dohľad, ale nie je to tá hlavná kvalifikácia, ktorá je potrebná na to, aby človek bol naozaj dobrým šéfom Úradu pre dohľad. Myslím si, že súčasný predseda úradu pán doktor Palkovič je podstatne, rádovo lepšia náhrada za pani Blahovú. Ďakujem.
52. schôdza NR SR - 11.deň - A. dopoludnia
Dátum: 2026-06-10
Poslanec: Szalay, Tomáš (SaS)
Druh vystúpenia: Vystúpenie v rozprave

Pekne. Takto poďme ešte dovážiť ešte raz k tejto téme, keď už teda rozprávame o Renáte Blahovej. Ja osobne som bol proti tomu, aby sa menil zákon, ktorý umožňoval bez, vlastne bezdôvodne, odvolávať šéfa úradu. Napriek tomu, že si myslím, že Renáta Blahová nebola dobrá predsedníčka úradu. A čo je zaujímavé a čo málokedy zaznelo, pani Blahová má totiž osobný vzťah k Pente. Jej jej má Vlastne bezdôvodne odvolávať šéfa úradu. Napriek tomu, že si myslím, že Renáta Blahová nebola dobrá predsedníčka úradu. A, čo je zaujímavé a čo málokedy zaznelo, pani Blahová má totiž osobný vzťah k Pente. Jej manžel vydieral Jaroslava Haščáka podľa Gorily a pýtal si od neho asi 100 000 alebo či 100 miliónov korún, strašne veľa peňazí a odtiaľ sa ťahá teda celý tento príbeh pani Blahovej. Je to osobná vec. Ale poďme naspäť k predmetu a meritu veci. Zaznelo tu, že pán doktor Valent spĺňa podmienky, ktoré predpisuje zákon na to, aby mohol byť v príslušnom orgáne Úradu pre dohľad nad zdravotnou starostlivosťou. Ja si myslím, že toto ako zdôvodnenie je málo a bol by som veľmi rád, pán minister, keby ste povedali ešte pár viet k tomu, že prečo dochádza k tejto zmene, k tejto výmene. Nielen, že odchádza niekto z jedného orgánu a vy presúvate alebo teda na úrade sa má presunúť človek zo správnej do dozornej či naopak rady. Už len preto, čo tu povedal Marek Krajčí, je dobré vedieť, čo je, čo je, čo je za tým. Poprosil by som vás, že naozaj, že dve vety k tejto nominácii, že prečo. Nielen, že spĺňa podmienky. Ale za náš klub by som chcel povedať, že ja som teda o pánovi doktorovi Valentovi sa informoval veľmi extenzívne v odbornej obci. Pýtal som sa na to viacerých odborníkov, ktorí s ním spolupracujú, ktorí s ním pracujú na rôznych projektoch. On je gynekológ inak, pán doktor. A dostal som zo všetkých strán naňho len pozitívne referencie. Čiže ja som náchylný na to jeho nomináciu podporiť. Ďakujem pekne.
52. schôdza NR SR - 11.deň - A. dopoludnia
Dátum: 2026-06-10
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

Ďakujem, Marek. Toto bola absolútne správna poznámka. Vďaka tomu, že začali rásť náklady na lieky, tak sa urobila stopka pri vstupovaní nových liekov. Preto máme ten backlog dlhý, preto v rade stoja dva roky tie farmaceutické firmy a budú rozmýšľať, že si nájdu alternatívny spôsob, ako sa dostať do úradového systému, a nie kategorizáciu, lebo tá kategorizácia trvá dva roky a zdá sa, že je menej atraktívna ako všetkých týchto šesť alebo koľko alternatívnych výnimkových režimov. A napriek tomu tie náklady na lieky rástli rýchlejšie, než rástol rozpočet na lieky, ktorý počítal s tým, že náklady na lieky budú rásť. Hej? Čiže podľa mňa je lieková politika už dnes nezvládnutá a to, čo nás čaká, bude ešte nezvládnutejšia. V roku 2030, ak tento zákon prejde v druhom čítaní v takomto znení, v roku 2030 budeme hovoriť o šaškovej novele ako o tom zákone, ktorý spôsobil obrovský problém v zdrojoch zdravotníctva a v liekovej politike.